САОПШТЕЊЕ ПОВОДОМ НОВОНАСТАЛЕ ЕПИДЕМИОЛОШКЕ СИТУАЦИЈЕ

Поштовани родитељи,

Новонастала епидемолошка ситуација позива нас на опрез и одговорно понашање нас одраслих који смо пример деци.

Ми запослени у ОШ „Ђура Даничић“ Београд, потпуно разумемо вашу забринутост, али паника није наш савезник.

Пратимо и поштујемо препоруке надлежних.

Школа је спровела следеће мере заштите: обезбеђени су тврди сапуни и папирни убруси за ученичке тоалете, довољна количина дезинфекционог средстава за ученке (наставници и учитељи су у обавези да дезинфикују руке свим ученицима), прање ходника, хола школе и тоалета за ученике спроводи се два пута у смени, дезинфијуку се рукохавати. Школске клупе се перу два пута у току дана. Школско двориште се редовно чисти. Проветравање учионица је стално. Трпезарија школе се такође дезинфијуке и то: под, столови и столице на којима ученици седе за време оброка. Са ученицима се разговара о хигијени и превентивним мерама на часовима ОС.

Просветна инспекција обишла је школу и проверила да ли се прате препоруке Министарстава просвете, науке и технолошког развоја РС.

Сви запослени се одговорно понашају у складу са препорукама. Пратићемо даља упутстава и у складу са тим ћемо се понашати.

Посебна захвалност свим родитељима који су се јављали са жељом да помогну. Материјална помоћ за сада није потребна.

Довољно је да пратимо препоруке стручњака, да се одговорно понашамо према здрављу деце и свих нас.

Телефони епидемиолошке службе за све информације су 064/8945235 или 011/2684566.

Информације у вези са тим можете да добијете на веб страници <http://covid19.rs/>.

Срдачан поздрав!

Диркторка школе ОШ „Ђура Даничић“

Ирена Иванов-Каличанин